**Lindi Lasteaia-Algkooli Pilvekeserühma lastevanemate koosoleku protokoll**

Toimumisaeg: 25.08.2022.a., kell 17.00 – 18.15

Toimumiskoht: Lindi Lasteaed – Algkool, Pilvekeserühm

Koosoleku juhatajad: Ulla Orgusaar, Piia Jõesaar, Kristel Närep, Marina Tubala

Koosolekul osalesid: nimekiri lisatud protokollile

Koosoleku protokollija: Marina Tubala

**Päevakord:**

1. Töökorraldus 2022/2023 õppeaastal
2. Jooksvad küsimused

**Kuulati/otsustati:**

**Töökorraldus** **2022/2023 õppeaastal**

**Ulla:**

Pilvekeserühma nimekirjas on 20 last. Rühma õpetaja on Kristel Närep ja õpetajaabid on Marina Tubala ning Piia Jõesaar. Õppetegevuste läbiviimiseks on kasutada kolm ruumi, millest ühes toimub ka magamine. Söömiseks kasutame esimesel korrusel asuvat söögisaali ning samuti asuvad garderoobid esimesel korrusel.

Rühmas on 14 last, kes vanuse järgi, peaksid alustama 2023/24 õppeaastal kooliteed. Kuus last on nooremad. Kuna õppematerjali tellimine, järgmiseks õppeaastaks, toimub juba novembris, siis palume teil oktoobri lõpuks teada anda, kas plaanite oma lapse panna 2023/24 õppeaastal Lindi Lasteaed-Algkooli I klassi.

Lasteaia kohatasu suurus, alates septembrist 2022.a., on 46€ ja jaanuarist 2023.a. 52€. Muutub ka kohatasu soodustuse määr, kui lasteaias käib ühest perest mitu last - 40 protsendilt 20 protsendile. Toiduraha suurus ei muutu (1,60€ päevas).

Lauluring hakkab kindlasti toimuma. Õpetaja on Anne Paiste ning ringi on oodatud kõik soovijad. Õpetajal on õigus laps ringist välja arvata, kui laps oma käitumisega segab korduvalt ringitundi. Lauluring on tasuta. Soovijatel palume õpetajale teada anda.

Jüri Tenson hakkab koolilastele läbi viima merebioloogia ringi ning osadesse tegevustesse kaasab ta ka Pilvekeserühma lapsi.

**Kristel:**

Lapsi ootame lasteaeda hiljemalt kell 8.20. Kui õpetaja ei ole lastega õues, siis saadab lapsevanem lapse teisele korrusele, Pilvekeserühma, ja annab õpetajale üle. Erandite korral, helistab lapsevanem õpetajale ning lepitakse erisused omavahel kokku.

Soovi korral võib laps lasteaeda tuua plastikust joogitopsi ning magamiseks fliisteki.

Garderoobi toob lapsevanem kasti, kuhu paneb lapsele vahetusriided. Kindlasti vaadata, et toa jalanõud on (heleda) tallaga, mis ei jäta põrandale triipe.

Lapsevanemad, kes ei ole veel Eliisis andnud nõusolekut, et tema lapsest tehtud fotojäädvustusi, võib lasteaia/kooliga seotud ettevõtmiste raames, avalikustada; et laps võib osaleda toidukäitlemisprotsessis; et laps võib koos õpetajaga lahkuda lasteaia territooriumilt, palume seda teha (Eliisis valida oma lapse nimi, ülevalt nõusolekud ning kui olete nõus, siis panna nõusolek. Kui te ei ole nõus, siis palume sellest kindlasti õpetajat teavitada).

Mänguasjapäev hakkab olema reedeti ning jalgrattapäev esmaspäeviti. Jalgrattaga sõites peab lapsel olema parajaks reguleeritud kiiver.

Lapse puudumine märkida Eliisi. Märkides puudumise, hiljemalt puudumise päeva hommikul kella 7ks, ei arvestata last sööjate hulka. Kui märgite lapse puuduma hiljem, tuleb selle päeva eest tasuda toiduraha.

8. septembril on Lindi Lasteaed-Algkoolis evakuatsiooniõppus. Vähendamaks laste teadmatust ja hirme, palume lastega rääkida, mis on evakuatsiooniõppus ja miks seda korraldatakse.

Oktoobris algab vanapaberi kogumine – tooge vanapaber lasteaeda.

Lasteaia mänguväljak on avalik, st avatud ka lasteaia töövälisel ajal kõigile lastele. Mureks on koerte väljaheited mänguväljakul, seetõttu jätke koerad koju, kui tulete mängima! Samuti oleme kannatlikud ja ootame lasteaia territooriumil olevate viljade valmimist (õunad, pirnid, viinamarjad), siis sööme maitsvad viljad ühiselt lasteaialastega.

Alates 1. septembrist on rühmaõpetajad graafiku alusel töö. Lastevanemate soovil saadame graafiku ka vanematele.

Õppetegevus on mänguline, säilitades lapses positiivsuse, uudishimu ning avastamistahte. Õppetegevused toetavad lapse loomulikku arengut.

Mia Isabela ema, Jana Palm, andis oma nõusoleku jätkata lastevanemate esindajana hoolekogus. Esindajal on kaks abilist (kui on vaja asendada ja/või nõu ja jõuga aidata), kelleks sai valitud, Kaisa Tõniste ja Liisi Sildoja. Kokkuvõtvalt: Pilvekeserühma lastevanemate esindajad hoolekogus 2022/2023 õppeaastal on Jana Palm, Kaisa Tõniste ja Liisi Sildoja.

Lapsevanemad on nõus ja soovivad, et lapsed osaleksid erinevates ettevõtmistest ning väljasõitudel. Ettevõtmistest soovivad lapsevanemad teada saada vähemalt 1 kuu ette, et planeerida rahalisi väljaminekuid ning vajadusel töölt vaba päeva. Õpetajad arvestavad lapsevanemate soovidega ning, kui ettevõtmine on pikalt ette planeeritud, siis saame kuu varem vanemaid teavitada.

Lasteaeda on soovi avaldanud oma ringiga tulla „ Kolme põrsakese“ teadusring ning spordiring. Mõlemad ringid on tasulised. Ringide pakkujatelt ei ole veel kinnitust, et nad hakkavad Lindi lasteaias oma ringi läbi viima. Kui on selge, kas ringid hakkavad toimuma, anname sellest vanematele teada.

Lauluring hakkab kindlasti toimuma. Õpetaja on Anne Paiste ning ringi on oodatud kõik soovijad. Õpetajal on õigus laps ringist välja arvata, kui laps oma käitumisega segab korduvalt ringitundi. Lauluring on tasuta. Soovijatel palume õpetajale teada anda.

Jüri Tenson hakkab koolilastele läbiviima merebioloogia ringi ning osadesse tegevustesse kaasab ta ka Pilvekeserühma lapsi.

Raja lasteaias asuvasse ujulasse oodatakse lapsi, alates 2. eluaastast, ujumistrennidesse. Infot leiab kodulehelt <http://ujumisklubiuca.ee/ujumiskursused/>.

Ootame lasteaeda erinevate elukutsete esindajaid (kui teate kedagi, või soovite ise tulla), et lastega oma tööga seonduvast täpsemalt rääkida.

Kui teil tekkib häid mõtteid kuhu võiks lastega minna või olete käinud mõnes põnevas kohas, siis andke ka meile teada – võibolla saame ka rühma või lasteaiaga minna.

Esimene eesseisev suurem üritus on „sügise sünnipäeva“ tähistamine Lindi rabas. Üritus toimub 23. septembril. Lasteaia juurest sõidame välja hiljemalt kell 10.00. Üritus toimub koos lastevanematega. Oodatud on ka vanaemad, vanaisad, tädid ja onud! Kindlasti vajame abi laste transportimisel Lindi rappa ja tagasi.

Septembri esimesel nädalal plaanime minna Egerti emale ja isale appi kartuleid võtma. Saadame ka sellekohase kirja, siis teate, millal on vaja kummikud lasteaeda tuua.

**Jooksvad küsimused**

Küsimused ja ettepanekud lastevanematelt:

* Kas flygrossingu ring hakkab toimuma?

Vastus Ullalt: arvatavasti hakkab. Vajalik on veel ringijuhendajaga, ringiga seonduv läbi arutada.

* Osa lapsevanemaid soovib, et lasteaias toimuks tantsuring.

Vastus Ullalt: tantsuringi juhendajat hetkel ei ole, kui keegi soovib ise tantsuringi läbi viima hakata, siis andke sellest teada.

* Kas eelkool hakkab toimuma?

Vastus Ullalt: ei toimu.

* Kas lapsed peavad lasteaias voodisse minema/magama?

Vastus Kristelilt: puhketund on igale lapsele vajalik ning, siis heidavad kõik lapsed pikali. Kes ei uinu või ärkab varem, neil on võimalik minna kõrvalruumi vaikset tundi veetma (lugedes või joonistades).

Protokollija

Marina Tubala